tomron87/hebrew-wikipedia-sentences-corpus huggingface dataset:
המוזיאון מיועד לילדים מגיל שנה וחצי עד גיל שתים עשרה, והוריהם.
זהו המוזיאון הראשון בארץ, בו המתחמים הם רב-גילאיים ותוכננו במטרה לספק עניין משותף למשפחות שלמות יחד, על מנעד הגילאים הרחב של ילדיהן.
המוזיאון עוסק בנושאים מחיי היומיום וכולל מתחמי למידה כגון מתחמים העובדים על מוטוריקה גסה, מתחמי רגשות, מתחמי אומנות וכו'.
המוזיאון מתאפיין בכך שהכניסה אליו היא ללא נעליים, על מנת להשרות רוגע ותחושה ביתית על המבקרים בו.
מפתיחת המקום ועד נובמבר 2019 הלונדע נוהל על ידי אלעד אזולאי, לשעבר מנהל מרכז מצוינות במנהיגות ומעורבות חברתית בבאר-שבע, וכמנהל החינוכי של עמותת "ידידים" לקידום נוער בסיכון.
לאחר מכן, ניהול המוזיאון הועבר לידי אורטל מיכאל-חדד שמשמשת כמנהלת עד היום.
למרגלות ה"לונדע" נמצא פארק הילדים המשתרע על 54 דונם.
בכניסה למוזיאון נמצא פסל ארוך המורכב מגלילים הקצרים בעוביים ומסודרים לפי צבעי הקשת.
המוזיאון נקרא על שם האחים ג'ק, ג'וזף ומורטון מנדל אשר תרמו לעיריית באר שבע תרומה על סך חמישה מיליון דולר, לצורך הקמת המוזיאון.
את המרכז ותכניו יזמה, יצרה ופיתחה חברת "Playpus" בראשותן של תמר הדר ואפרת אדיב, ועיצובו ותכנון המתקנים בו, נעשה על ידי יעַל טבת ורואי רוט, מחברת "רוט-טבת Experience Design".
מנדל, יו"ר ונשיא קרן מנדל:
בחנוכת המוזיאון וביקורו של נשיא המדינה ראובן ריבלין, נאמר:
במוזיאון ישנן 3 קומות, על שטח כולל של 4,000 מ"ר המעוצב בצבעוניות שמזמינה את הילדים להתנסות בפעילויות השונות.
בקומות נמצאים שמונה מתחמים שונים המחולקים לפי נושאים ויותר מ-50 פעילויות.
מתחם שבו הילד לומד להתמצא בכדור הארץ ובחלל.
התחנה כוללת מבוך, מגדל פיקוח, הכרת חיות העולם, הכרת מערכת השמש וכח המשיכה.
המתחם כולל פעילויות והדגמות כגון גלובוס שעליו יש להצמיד מגנטי בעלי חיים בהתאם למקום בו חי בעל החיים.
קיר טיפוס המציג שמות של הרים ברחבי העולם וגובהם.
קיר עם מפת העולם עם שמות מדינות וסימני ההיכר שלהן, מבוך בנושא החלל ובו סממנים זוהרים בצורות המאפיינות אסוציאות הקשורות לחלל, למשל, חייזרים, חלליות וכוכבים.
בנוסף, המתחם מציג מידע על כוכבים שונים ברחבי הגלקסיה ומסכי טלוויזיות המציגים סרטוני בריינפופ בנושא החלל.
מתחם העוסק בפעילות אקטיבית בצורה מיוחדת, ומטרתו לפתח מוטוריקה גסה.
לדוגמה, פעילות הכוללת חדר חושך שעוברות בו קרני לייזרים כשהמשימה היא לעבור דרכן מבלי "להיפגע מהן" ומשחק קליעה למטרה עם תותחי כדורים ענקיים
שניתן לשאוב באמצעות שואבי ענק או לזרוק למטרות המצוירות.
בנוסף, קיים מתחם זזים קטנים לפעוטות, ובו פעילויות המתאימות לגיל הרך, כגון קרוסלות וקיר מגנטי, מסלולי ריצה וקלידים ענקיים שמופעלים על ידי הליכה עליהם.
בו הילד לומד אמנות ממוחשבת, צלילים מיוחדים, קיר אורות וצביעת פורטרטים.
המתחם כולל קיר מיוחד, שניתן לצבוע עליו תמונות של ציורים מפורסמים בשחור ולבן, המשמשים כדפי צביעה ענקיים שניתן לצבוע על פי רצון באמצעות גירים וספוג מחיקה המחובר גם הוא לקיר.
פעילות נוספת כוללת לוח שחור
בעל פתחים עגולים ומקלות סיליקון צבעוניים.
כאשר מכניסים מקל צבעוני לאחד החורים נדלק אור הגורם למקל הצבעוני להאיר בצבע שלו וכך ניתן לשחק עם הצבעים המאירים וליצור דוגמאות וציורים שלמים.
בנוסף, המתחם מכיל קיר גדול ועליו תמונות של כלי נגינה שונים, כאשר המשימה היא ללחוץ על הכפתורים וכך ליצור צלילים ושירים בהתאם לדפי התווים
במתחם ישנה עמדת שידור, הקראה וצילום התהליך שבו הילד קורא קטעים ממגילת העצמאות, משולבת מילים בשפות שונות ומשחקי ארץ עיר ובהם תמונות של דברים שונים כגון חיות, בתים, מכוניות וחפצים ומתחתיהן כיתוב בשפה כלשהי :עברית, רוסית, אנגלית, ערבית, אמהרית ועוד.
במתחם מוצג באמצעים ויזואליים טווח הרגשות, באופן המסייע לילד להתמודד, להכיל ולהביע את עצמו אל מול הסביבה.
במתחם נמצאות פעילויות הכוללות חדר ישיבה מיוחד ובו מסכים של סיטואציות שונות בטבע עליהם אמור להביע הילד את הרגשתו, מצלמות רגשות, המצלמות הבעות פנים של אנשים החווים רגש מסוים, וכדומה.
במתחם זה הילד לומד איך לנהל משאבי זמן, כסף ותזונה, בהיבטים האישיים, החברתיים והמשפחתיים: איך לנהל תקציב, איך בונים לוח זמנים וכו'.
הפעילויות המוצגות במתחם כוללות משחקים שמלמדים כיצד לקנות נכון, כיצד לחסוך כסף, כיצד לנהל כסף וזמן, כיצד להרוויח כסף וכו'.
בקומה התחתונה (הנמצאת מתחת לקומת הכניסה)
במתחם ישנה במה עם תאורה מתחלפת ושלל תלבושות, עמדת צילום התהליך של משחק הילד, בימוי והפקה של סצנות משחק שונות.
המשתתפים יכולים לבחור תלבושות תפאורה וסיפור ולשחק כל דבר העולה בדעתם.
ניתן לשחק קטע מתוך סדרות בערוץ "לוגי".הקטעים מוצגים על גבי מוניטור וברגע שמתחילים את ההצגה הקטע מצולם וניתן לראות אותו בסיום המשחק.
בנוסף, קיימים שני מתחמי חוץ הכוללים משחק סולמות ונחשים תלת־ממדי.
המתחם כולל אזורי התארגנות ומזנון.
לכל אורך המוזיאון בכל המתחמים והקומות והאזורים מפוזרים על גבי הקירות "בועות הידעת" עם עובדות מעניינות שונות על מבנה המוזיאון ועובדות הקשורות למתחם בו נמצאים.
לונה (בבלארוסית: Лунна; בפולנית: Łunna) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה.
היישוב נזכר לראשונה במאה ה-16, ובחלוקת פולין השלישית בשנת 1795 נכלל בתחום האימפריה הרוסית.
בין מלחמות העולם נמנו בעיירה כ-1,600 יהודים, רוב תושביה, והתקיימו בה פעילות ציבורית יהודית ובתי ספר עבריים.
ב-28 ביוני 1941, במהלך מבצע ברברוסה, כבשו הגרמנים את העיירה, ומיד הטילו על יהודי גזירות שונות, ובהן חובת ענידת טלאי צהוב, הגבלות תנועה וגיוס לעבודות כפייה, תוך מעשי התעללות.
באוקטובר 1941 רוכזו יהודי העיירה בגטו סגור ומגודר, אליו הובאו גם יהודים מיישובי הסביבה.
ב-2 בספטמבר 1942 שולחו כ-1,500 יהודי הגטו למחנה בקלבסין, וממנו גורשו בדצמבר 1942 לטרבלינקה ולאושוויץ.
לונדון ריבר הוא סרט דרמה בריטי-צרפתי משנת 2009, שכתב והפיק הבמאי הצרפתי-אלג'יראי ראשיד בושארב.
בסרט מככבים ברנדה בלתין וסוטיג'ואי קויאטה, והוא מתמקד בשני אנשים המחפשים את ילדיהם שנעדרים מאז הפיגועים בלונדון שהתרחשו ב-7 ביולי 2005.
ביולי 2005, אליזבת סומרס, אלמנת מלחמת פוקלנד בריטית פרוטסטנטית, שחיה בחווה בגרנזי, ואפריקאי מוסלמי בשם אוסמן שחי בצרפת, הם שני זרים שנפגשים בלונדון.
היא מחפשת את בתה, והוא מחפש את בנו, אחרי הפיגועים שהתרחשו בלונדון.
אף אחד מהם אינו קרוב אל הילד הנעדר.
הם חוששים שהבת והבן נהרגו בפיגועים.
הם מגלים שילדיהם היו חברים שחיו ביחד בדירה בלונדון, ותכננו לנסוע לצרפת.
בסוף מתברר שהשניים נהרגו בפיגוע התאבדות שהתרחש באוטובוס בו נסעו סמוך לכיכר טאביסטוק.
הסרט צולם בממלכה המאוחדת ובצרפת.
אתרי הצילומים בלונדון כוללים את הארינגיי ופינסברי פארק, ובעיקר את בלקסטוק רוד.
ברנדה בלתין – אליזבת סומרס
רושדי זם – בעל הדירה
פרנסיס מגי – מפקח משטרה אנגלי
ברנרד בלנקן ־ עובד ביער
הקרנת הבכורה של הסרט הייתה בפסטיבל הסרטים הבינלאומי בברלין ב-10 בפברואר 2009.
דרק מלקולם מהאיבנינג סטנדרד נתן לסרט ארבעה כוכבים מתוך חמישה, וכתב: "התיאור של בושארב של לונדון אחרי הפיגועים מדויק להפליא, ויש השתתפות בכאבם של כל השחקנים.
קן לואץ' לא היה עושה זאת טוב יותר.
אף לונדוני לא צריך לפספס את הסרט הזה."
קאלים אפטאב כתב בעיתון האינדפנדנט ש"לונדון ריבר" הוא "הסרט המדובר ביותר בפסטיבל הקולנוע של ברלין", אבל טען "רק הופעתו של קויאטה הצילה את הסרט שאחרת היה משעמם וצפוי, שנמנע מכל דיון משמעותי על השפעותיו של הפיגוע שסביבו עוצב הסיפור."
דברה יאנג מהוליווד ריפורטר קובעת כי "הבמאי הצרפתי ראשיד בושארב ("ימים של תהילה") מבטא רגישות רבה בסיפור הבדיוני, ובתיאור החברה הרב-גזעית באנגליה, המלאה דעות קדומות שמושרשות עמוק אבל יש בה יכולת להשתנות".
סוטיג'ואי קויאטה זכה על הופעתו בפרס דב הכסף לשחקן הטוב ביותר בפסטיבל הקולנוע הבינלאומי של ברלין ה-59. הסרט זכה בציון מיוחד של חבר השופטים.
לונה 1 הייתה הגשושית הסובייטית הראשונה בתוכנית לונה אשר נשלחה לעבר הירח (שמה המקורי של החללית היה מכתה).
שיגורה של לונה 1 נעשה לציון הקונגרס ה־25 של המפלגה הקומוניסטית של ברית המועצות ב־27 בינואר.
לונה 1 שוגרה ב־2 בינואר 1959 ומטרותיה היו לפגוע בקו המשווה של הירח 60 שעות לאחר השיגור, ולשדר לכדור הארץ מידע שנאסף במשך הטיסה.
משקל הגשושית היה 1833 ק"ג, כאשר 361 ק"ג מתוכו שקל תא המכשירים.
הגשושית נעה במהירות של 40,000 קמ"ש.
בשל סטייה זעירה ממסלול הטיסה, הגשושית "החטיאה" את הירח ב־5955 ק"מ, והמשיכה במסעה אל החלל, עד שנלכדה בידי כוח המשיכה של השמש.
לונה 1 נכנסה למסלול אליפטי סביב השמש .
כל הקפה של השמש נמשכה 477 ימים.
החללית שידרה את הנתונים, עד שהגיעה למרחק של 600,000 ק"מ מכדור הארץ.
לונה 25 (נחתת לונה-גלוב) היא משימת נחתת ירח שתוכננה על ידי סוכנות החלל הפדרלית הרוסית (רוסקוסמוס), במטרה לנחות בסמוך לקוטב הדרומי של הירח במכתש בוגוסלבסקי במסגרת תוכנית חקר הירח הרוסית.
שם הגשושית שונה משם הנחתת לונה-גלוב ללונה 25 כדי להדגיש את המשכיותה של תוכנית לונה הסובייטית משנות ה-70, אם כי היא עדיין חלק משלב חדש בתוכנית חקר הירח של לונה-גלוב.
שיגור הנחתת תוכנן לאוקטובר 2021, אך בהמשך התאריך נדחה למאי 2022 ואז ל־22 באוגוסט 2022 ולסוף ספטמבר 2022. לבסוף הוחלט לדחות לאוגוסט 2023.
זו משימת החלל הראשונה של הפדרציה הרוסית לירח.
המשימה הקודמת - לונה 24 - שוגרה על ידי ברית המועצות בשנת 1976, משימה שהוכיחה לראשונה קיומם של מים על הירח.
התוכניות למה שהיא כיום לונה 25 החלו בסוף שנות התשעים, עם הערכת שני עיצובים של חלליות שהוצעו עד שנת 1998.
הניסיונות להחיות את המיזם ולהשלימו נמשכו לאורך שנות האלפיים והוכתבו על ידי ניסיון שהופסק לשיתוף פעולה בינלאומי באמצעות מיזוג עם מסלול לונאר-A של JAXA שבוטל וניסיון לביצוע משימה לירח תוך שיתוף פעולה עם ISRO (שנמשך ללא מעורבות רוסיה).
עד 2017 הורכבה מערכת ההנעה לחללית וביוני 2020 רוסקוסמוס הודיעה כי העבודה על הנחתת נמשכת כמתוכנן עם ניסויי טיסה שמתוכננים לרבעון הראשון של שנת 2021. בספטמבר 2020 חברת לאבוצ'קין המייצרת את הנחתת הודיעה כי הסתיימו ניסויים בעמידות החום של הנחתת.
באפריל 2022 נבחנו בהצלחה מערכות הנחיתה.
בספטמבר 2022 דווח על דחייה נוספת, כדי למקסם את עבודת הרכיבים השולטים על הנחיתה, כדי למנוע מהגשושית להתרסק על הירח אלא לנחות בבטחה.
תוכניות משימה ראשוניות קראו לנחתת ולחללית מסלול.
במתכונתה הנוכחית, לונה 25 היא נחתת בלבד, כשהמשימה העיקרית להוכיח את טכנולוגיית הנחיתה.
המשימה תעביר של מכשירים מדעיים, כולל זרוע רובוטית לדגימות אדמה וחומרת קידוח אפשרית.
השיגור תוכנן לקיץ 2023 על רקטת סויוז-2.1b עם משטח פרגאט-M מבייקונור או ווסטוצ'ני.
היא תוכננה לנחות בדרום הירח, מצפון למכתש בוגוסלבסקי או דרומית-מערבית למכתש מנזינוס שעל הירח.
השיגור בוצע בהצלחה ב-10 באוגוסט 2023. באוגוסט 2023 התרסקה הנחתת בניסיון לנחות על הירח.
ב-19 באוגוסט הכריז רוסקוסמוס על "מצב לא תקין" לאחר שליחת ההוראה לעבור למסלול לפני הנחיתה.
לדברי מנכ"ל רוסקוסמוס יורי בוריסוב, לא ניתן היה לכבות את מנוע התמרון, והוא פעל במשך 127 שניות במקום 84 שניות.
הנחתת התרסקה על פני הירח בעקבות התמרון הכושל, שיצר מסלול התנגשות עם הירח במקום מסלול אליפטי המתוכנן סביב הירח עם מרחק מינימלי של 18 ק"מ מפני הירח.
צוות המצלמה של LRO איתר את המיקום הסביר של מכתש ההשפעה, לאחר הערכה שפורסמה על ידי חוקרים רוסים.
אתר ההתרסקות ממוקם על השפה הפנימית התלולה של מכתש Pontécoulant G, שנמצא במרחק של 400 קילומטרים מנקודת הנחיתה המיועדת של לונה 25 אילו ניסתה הליך נחיתה.
הנחתת תציג עומס המשולב בתשעה מכשירים מדעיים:
ADRON-LR, נייטרון פעיל וניתוח קרינת גמא של רגולית
LIS-TV-RPM, ספקטרומטריה אינפרא אדום של מינרלים והדמיה
THERMO-L, מדידת התכונות התרמיות של רגולית
רפלקטור לייזר, ניסויים שונים על הירח
BUNI, תמיכת נתוני מדע וכוח
LINA-XSAN, חללית מטען שוודית, אמור היה לטוס עם לונה 25, אך עיכובים במועד השיגור גרמו לשוודיה לבטל את התוכנית הזו.
במקום זאת, LINA-XSAN טסה על צ'אנג-אה 4 בשנת 2019.
מצלמת הדגמת הניווט PILOT-D של ESA תוכננה להיות מוטסת במשימה זו, אך טסה במקום זאת עם ספק שירות מסחרי, עקב חשש להמשך שיתוף הפעולה הבינלאומי שהוטל בספק עקב הפלישה הרוסית לאוקראינה ב-2022 והסנקציות הנלוות על רוסיה.
מכשיר ההדגמה היה אמור לאסוף נתונים לצורך נחיתה של משימות אחרות ולכן לא היה חלק ממערכת ההפעלה של הנחתת.
לונדון ליונס היא קבוצת כדורסל אנגלית המשחקת בליגת העל הבריטית וביורוקאפ.
לונדון ליונס נוסדה בשנת 1977 מאז השתתפה בכל העונות של ליגת העל הבריטית.
בין 2020 ל-2024 השתתפה הקבוצה בליגת האלופות של פיב"א (עונה אחת, בה לא העפילה משלב המוקדמות) וביורוקאפ (שתי עונות, באחרונה הגיעה לשלב חצי הגמר בו הודחה).
ב-2024 הודחה הקבוצה מהיורוקאפ עקב בעיות כלכליות.
אולמה הביתי של לונדון ליונס הוא קופר בוקס המכיל 6,000 מקומות.
לונדון טיוס פראנטס ג'וניור הוא כדורסלן אמריקאי המשחק בעמדת הרכז בקולוסוס רודוס.
פראנטס החל לשחק כדורסל בקבוצת הכדורסל של אוניברסיטת וירג'יניה.
בעונתו הראשונה הוא העמיד ממוצעים של 5.5 נקודות ו-3.8 אסיסטים למשחק.
בפתיחת עונתו השנייה הוא הושעה מפני שהפר את חוקי הקבוצה במהלך הקיץ, אך לא פורסם אלו חוקים הופרו על ידו.
ב-1 בינואר 2015 קלע שיא קריירה של 26 נקודות במשחק נגד מיאמי.
ב-22 בפברואר נתקל בחבר קבוצתו מלקולם ברוגדון, שבר את אפו וסבל מזעזוע מוח קל.
בעונתו השנייה העמיד ממוצעים של 6.4 נקודות ו-4.6 אסיסטים למשחק.
ב-4 בינואר 2016 קלע 22 נקודות, מתוכן שבע שלשות, בהפסד לווירג'יניה טק.
בתום עונתו השלישית העמיד ממוצעים של 11 נקודות, 4.4 אסיסטים ו-3 ריבאונדים למשחק, כשהוא קולע 43.9% מהשדה, 48.8% מ-3 ו-80.3% מקו זריקות העונשין.
בעונתו האחרונה בקבוצה העמיד ממוצעים של 12.7 נקודות ו-3.8 אסיסטים למשחק, ובסך הכל שיחק 138 משחקים וקלע 1,225 נקודות במדי אוניברסיטת וירג'יניה.
לאחר שלא נבחר בדראפט 2017 ב-NBA, הצטרף פראנטס לסגל מיאמי היט לקראת טורניר ליגת הקיץ של ה-NBA.
ב-23 באוגוסט חתם על חוזה בסן אנטוניו ספרס, אך שוחרר טרם פתיחת העונה.
ב-18 באוקטובר 2017 חתם על חוזה דו כיווני עם קליבלנד קאבלירס ועם קאנטון צ'ארג', שלוחתהּ של הקאבלירס בליגת הפיתוח של ה-NBA.
ב-12 בדצמבר 2017 ערך את הופעת הבכורה שלו ב-NBA, כששיחק שלוש דקות בניצחון 123–114 על אטלנטה הוקס.
בתום העונה העפילה הקבוצה לגמר ה-NBA ופגשה בפעם הרביעית ברציפות את גולדן סטייט ווריורס, אך הפסידה לה 0–4. ב-12 ביוני 2018 שוחרר מהקבוצה, ובסך הכל שיחק 14 משחקים במדי הקאבלירס.
ב-23 ביולי 2018 חתם לעונה אחת בלימוז' הצרפתית.
הוא שוחרר מהקבוצה ב-16 בנובמבר 2018, ויומיים לאחר מכן חתם בשולה באסקט הצרפתית.
ב-25 ביוני 2019 הצטרף לסגל ניו אורלינס פליקנס לטורניר לליגת הקיץ 2019 של ה-NBA.
ב-12 בספטמבר 2019 הצטרף למחנה האימונים של פורטלנד טרייל בלייזרס, אך לא חתם בקבוצה.
ב-11 בנובמבר 2019 הצטרף לבחצ'שהיר קולג'י הטורקית.
ב-21 בינואר 2020 נרכש על ידי קפיטל סיטי גו-גו מליגת הפיתוח.
בדצמבר 2020 חתם באוסטין ספרס, גם היא מליגת הפיתוח.
ב-22 באוגוסט 2022 חתם בהפועל גלבוע גליל.
לונה 21 הייתה גשושית לחקר הירח ששוגרה על ידי ברית המועצות כחלק מתוכנית לונה.
הגשושית שוגרה לחלל ב-8 בינואר 1973 ונחתה על הירח ב-15 בינואר 1973. היחידה שנחתה כללה רכב (רובר) לונוחוד 2 שפעל כ-4 חודשים ועבר מרחק של כ-40 ק"מ.
הגשושית ומרבית תכולתה תוכננו ונבנו על ידי חברת לאבוצ'קין.
השיגור בוצע מקוסמודרום בייקונור בעזרת משגר פרוטון K ב-8 בינואר 1973. ב-12 בינואר הגשושית הגיע למסלול סביב הירח.
ב-15 בינואר בוצע נחיתה באזור ים הרוגע.
כ-3 שעות לאחר הנחיתה שוחרר רכב לונוחוד 2. משקל הרכב היה כ-840 ק"ג.
הוא היה מצויד ב-3 מצלמות, ציוד מדעי ומערכת היגוי משופרת לעומת לונוחוד 1. תוך זמן קצר הרכב עבר מרחק גדול יותר מ"לונוחוד 1" כי היה ניתן לנייד אותו במהירות גבוהה יותר.
פעילות מדעית נמשכה רק במהלך "יום הירח", במהלך הלילה הרכב היה נכנס למצב המתנה.
ב-9 במאי הרכב נכנס בטעות לתוך מכתש ואבק כיסה את הפאנלים הסולאריים והרדיאטורים שלו, והפריע לטמפרטורות ברכב.
הניסיונות להציל את הרובר כשלו, וב-3 ביוני הודיעה סוכנות הידיעות הסובייטית שמשימתה הסתיימה.
במהלך העבודה רכב עבר כ-40 ק"מ ושידר מעל ל-80 אלף תמונות ו-86 צילומים פנורמיים.
כמו כן בוצעו בדיקת קרקע.
בשנת 1993 נחתת ורכב נמכרו לריצ'רד גריאט, בנו של אוון גאריוט (הנחתת והרכב נמצאים על הירח).
לונה 16 הייתה גשושית לחקר הירח ששוגרה על ידי ברית המועצות כחלק מתוכנית לונה.
הגשושית שוגרה ב-12 בספטמבר 1970, נחתה על הירח ב-20 בספטמבר וחזרה לכדור הארץ ב-24 בספטמבר.
בקפסולה שחזרה לכדור הארץ היו דגימות מקרקעית הירח.
הגשושית כללה יחידת נחיתה על הירח, טיל ירח-כדור הארץ וקפסולת חזרה.
השיגור המוצלח בעזרת משגר פרוטון K בוצע ב-12 בספטמבר.
ב-17 בספטמבר הגיעה הגשושית למסלול סביב הירח וביצעה הקפות במשך 3 ימים.
ב-20 בספטמבר בוצעה נחיתה רכה באזור ים הפוריות כ-1.5 ק"מ מהמקום המתוכנן.
לאחר הנחיתה בוצעה לקיחת דוגמה מהקרקע של הירח שהועברה לקפסולת חזרה.
ב-21 בספטמבר בוצע שיגור מהירח.
מסת הטיל עם קפסולת חזרה היה 512 ק"ג.
ב-24 בספטמבר קפסולת החזרה התנתקה מהטיל.
היא הייתה במשקל 35 ק"ג וכללה ציוד שידור, אנטנות ומצנח.
הקפסולה התגלתה עוד לפני הנחיתה ולכן היה ניתן לצלם את הנחיתה.
על הקפסולה היו 100 גרם של חומר מהירח.
זה היה הפעם הראשונה שגשושית לא מאוישת החזירה חומר מהירח.
חלק קטן מהחומר הועבר לידי נינה קורוליובה, אשתו של סרגיי קורוליוב לאור הוקרה לתרומתו לקידום חקר החלל.
כ-0.5 גרם הועברו למדענים בריטים.
ניתוח דגימות הקרקע נתן תוצאות דומות מאוד לנתוני קרקע שהובאו על ידי אפולו 12.
לונה 24 הייתה גשושית לחקר הירח ששוגרה על ידי ברית המועצות כחלק מתוכנית לונה.
הגשושית שוגרה ב-9 באוגוסט 1976, נחתה על הירח ב-18 באוגוסט וחזרה לכדור הארץ ב-22 באוגוסט.
זו הייתה הגשושית האחרונה בתוכנית לונה.
השיגור המוצלח בעזרת משגר פרוטון K בוצע ב-9 באוגוסט.
ב-13 באוגוסט הגיע הגשושית למסלול סביב הירח וביצעה הקפות במשך מספר ימים.
ב-18 באוגוסט בוצעה נחיתה רכה באזור ים המשברים.
ב-19 באוגוסט בוצע שיגור מהירח.
ב-22 באוגוסט קפסולת החזרה התנתקה מהטיל.
על הקפסולה היו 170 גרם של חומר מהירח.
בפברואר 1978 פרסמו המדענים הסובייטים M.
Markov and Analytic Chemistry ממכון Vernadsky לגיאוכימיה וכימיה אנליטית מאמר הטוען לאיתור מים בוודאות גבוהה.
המחקר שלהם הראה שהדגימות שהוחזרו לכדור הארץ על ידי הגשושית הכילו כ-0.1% מים במסה, כפי שניתן היה לראות בספקטרוסקופיה של בליעת אינפרא אדום (באורך גל של כ-3 מיקרומטר), ברמת זיהוי בערך פי 10 מעל הסף של מובהקות, אם כי "המחברים...
לא היו מוכנים להתחייב במוניטין שלהם בהצהרה מוחלטת לפיה נמנע לחלוטין זיהום יבשתי.
"ממצא זה ייצג את הזיהוי הראשון של תכולת מים על פני הירח, אם כי תוצאה זו לא אושרה על ידי חוקרים אחרים.
לונדון טאוורס הייתה קבוצת כדורסל מקצועית מלונדון, אנגליה, ששיחקה ברוב שנותיה בליגת העל הבריטית.
המועדון זכה להצלחה בשנות ה-90 ובתחילת שנות ה-2000, השיג שלוש אליפויות בריטניה והתחרה באופן קבוע בתחרויות אירופיות כמו היורוליג והיורוקאפ.
לאחר מספר שנים של דעיכה, קשיים כלכליים ובעיות אולם, הבעלים הוציא את הקבוצה מליגת העל ב-2006 והמועדון פורק ב-2009.
הקבוצה, שבסיסה בלונדון, הוקמה בתור טאוור האמלטס (Tower Hamlets) ברובע באותו שם, ונכנסה ל-NBL, הליגה האנגלית הראשונה והשנייה בבריטניה, ב-1984. עד 1989 הם סיימו כל עונה במקום ה-11, מתוך אחת-עשרה הקבוצות בליגה, והיו אמורים לרדת ליגה.
עם זאת, ליגת העל הבריטית סבלה אז ממשבר קבוצות ועמדה להצטמצם לשבע קבוצות בלבד.
המועדון התקבל לליגה המקצועית הבכירה במדינה כנציג לונדון, ומותג מחדש כלונדון דוקלנדס (London Docklands) לקראת עונת 1989/90.
ב-1991 שונה שמו של המועדון שונה ללונדון טאוורס, ובעונת 1992/93 הקבוצה כבר סיימה במקום השלישי.
בשנת 1994 הטאוורס עברו לצפון לונדון למתחם הארנה של ומבלי.
בוומבלי היו העונות הטובות ביותר שלהם, והטאוורס זכו באליפות הליגה וב-BBL טרופי.
בעונת 1996/97 הטאוורס שיחקו לראשונה באירופה, כשהם מתחרים ביורוקאפ.
לאחר שהעפילו משלב הבתים עם מאזן 4–6, הם הודחו מהתחרות בסיבוב הנוקאאוט הראשון כשהפסידו לאבטודור סראטוב הרוסית בהפרש של חמש נקודות בסיכום.
בעונה שלאחר מכן הם גם לקחו חלק ביורוקאפ, אולם הפעם הם סיימו בתחתית הבית עם מאזן 1–9.
הטאוורס המשיכו להיות אחת הקבוצות המובילות של ליגת הכדורסל הבריטית, והם זכו בתוארי הבית הדרומי וב-BBL טרופי.
הטאוורס המשיכו להתחרות בקביעות בתחרויות אירופיות כמו גביע ספורטה, הליגה הצפון אירופית ואפילו ביורוליג היוקרתי במשך שתי עונות, באחת מהן אימן אותם המאמן (שלימים זכה באליפות ה-NBA) ניק נרס.
למרות שעבדו על תוכניות לבנות אולם משלהם במשך מספר שנים, תוך חיבור עם הקהילה ועבודת הפיתוח שלהם, בשנת 2006 פרשה הקבוצה הראשונה של לונדון טאוורס מה-BBL, ל"הפסקה של שנה".
הקבוצה השנייה של המועדון, לונדון טאוורס II, המשיכה לשחק בליגה השלישית במשך כמה עונות, לפני שגם היא התפרקה.
לונה 17 הייתה גשושית לחקר הירח ששוגרה על ידי ברית המועצות כחלק מתוכנית לונה.
הגשושית שוגרה ב-10 בנובמבר 1970 ונחתה על הירח ב-17 בנובמבר.
מספר שעות אחרי הנחיתה ממנה ירד רכב חלל לונוחוד 1.
הגשושית כללה יחידת נחיתה על הירח עליה הורכב רכב חלל, טיל ירח-כדור הארץ.
השיגור המוצלח בוצע בעזרת משגר פרוטון K ב-10 בנובמבר.
במהלך הטיסה לירח בוצע פעמיים עדכון מסלול.
ב-15 בנובמבר היא הגיעה למסלול סביב הירח וביצעה מספר הקפות.
ב-17 בנובמבר בוצעה נחיתה רכה באזור ים הגשמים.
שעתיים וחצי לאחר הנחיתה, ירד מיחידת נחיתה רכב החלל לונוחוד 1 והחל בביצוע תוכנית מחקרית.
הוא פעל במשך כ-11 חודשים.
בשנת 2010 יחידת הנחיתה ורכב החלל התגלו בצילומי מקפת לסקר הירח.
לונה 20 הייתה גשושית לחקר הירח ששוגרה על ידי ברית המועצות כחלק מתוכנית לונה.
הגשושית שוגרה ב-14 בפברואר 1972, נחתה על הירח ב-21 בפברואר וחזרה לכדור הארץ ב-25 בפברואר.
בקפסולה שחזרה לכדור הארץ היו דגימות מקרקעית הירח (55 גרם).
השיגור המוצלח בעזרת משגר פרוטון K בוצע ב-14 בפברואר.
ב-18 בפברואר היא הגיעה למסלול סביב הירח וביצעה הקפות במשך 3 ימים במסלול בגובה של כ-100 ק"מ.
ב-21 בפברואר בוצעה נחיתה רכה באזור ים הפוריות.
לאחר הנחיתה הועברו תמונות של האזור ובוצעה לקיחת דוגמה מהקרקע של הירח שהועברה לקפסולת חזרה.
ב-22 בפברואר בוצע שיגור מהירח.
קפסולת נחיתה על כדור הארץ הייתה במשקל 35 ק"ג וכללה ציוד שידור, אנטנות ומצנח.
הנחיתה עברה בהצלחה כמתוכנן בשטח קזחסטן של כיום.
כמו דגימות קרקע שהגיעו עם לונה 16, חלקם עבר למדענים בארצות הברית, צרפת ובריטניה.
לונדרינה (בספרדית: Londrina) היא עיר הממוקמת בצפון מדינת פרנה, האזור הדרומי שבברזיל, אשר הוקמה ב-1930. העיר ממוקמת כ- מבירת המדינה, קוריטיבה.
זוהי העיר השנייה בגודלה במדינה והרביעית בגודלה באזור הדרומי של ברזיל, עם 588,125 תושבים (נכון ל-2022).
לונדרינה נקראה בשמה על ידי יזמים בריטיים שהשיקו תחנות רכבת באזור על מנת להקל על הובלת גרגרי קפה בברזיל.
היזמים הבריטיים קראו להתיישבות הראשונה באזור "לונדרינה" כהתייחסות לעיר לונדון.
החקלאות ממשיכה להיות הפעילות הכלכלית העיקרית של לונדרינה, אם כי חשיבותה פחתה בשנים האחרונות.
בעבר קפה היה התוצר הכלכלי העיקרי, וכיום התוצרים הכלכליים העיקריים הם תירס, חיטה, כותנה, גננות, שעועית, בוטנים, אורז, קני סוכר ופולי סויה.
למרות שאזורי התעשייה הורחבו, החקלאות המשיכה להיות הענף הכלכלי העיקרי.
פעם בשנה מתקיים בעיר את היריד החקלאי הגדול ביותר באמריקה הלטינית, "אקספו לונדרינה".
בלונדרינה ממוקמת אחת האוניברסיטאות הגדולות במדינה, אוניברסיטת לונדרינה.
כמו כן, פועלות בעיר כמה מכללות פרטיות.
בסמוך ללונדרינה ממוקם נמל תעופה המשרת את תושבי האזור.
אלכסנדרה קטז'ינה "אולה" ויילגומס (בפולנית: Aleksandra Katarzyna "Ola" Wielgomas; נולדה ב-28 באוגוסט 1999), הידועה בשם הבמה לונה (Luna), היא זמרת-יוצרת פולניה.
ייצגה את פולין באירוויזיון 2024 עם השיר "The Tower".
ב-2010, לונה הצטרפה למקהלת הילדים ארטוס של התיאטרון הגדול בוורשה.
ב-26 בנובמבר 2021, היא הוציאה את המיני-אלבום הראשון שלה, Caught in the Night.
ב-22 באפריל 2022, היא הוציאה את אלבום האולפן הראשון שלה, Nocne zmory.
האלבום הגיע בשיאו למקום ה-14 במצעד האלבומים הפולני.
ב-23 בינואר 2024, היא הוציאה את הסינגל "The Tower".
בפברואר של אותה שנה נודע כי היא תייצג את פולין באירוויזיון 2024 עם השיר הזה לאחר שהשיר נבחר על ידי ועדה פנימית של רשות השידור הפולנית TVP.
כמו כן, השיר הגיע בשיאו למקום ה-20 במצעד 100 שירי האיירפליי הפולני ולמקום ה-80 במצעד 100 שירי הסטרימינג הפולני.
לונה היה משגר שפותח על בסיס הטיל הבליסטי R-7 תוך הוספת למשגר מדגם "ספוטניק" שלב שלישי.
הוא נוצל לשיגור של הגשושיות הראשונות לירח.
לאחר הפסקת שימוש במשגר הוא קיבל שם "ווסטוק L" ולכן הוא ידע גם בשם זה.
המשגר פותח בהובלת סרגיי קורוליוב בOKB-1 (כיום תאגיד הטילים והחלל אנרגיה) על בסיס משגר מדגם "ספוטניק" שפותח במשרד.
השינוי הסתכם בהוספת השלב השלישי שאישפר ניצול המשגר לשיגורים לכיוון הירח.
השיגורים הראשונים היו כושלים ומשגר היה נהרס לאחר כ-100 שניות טיסה.
לאחר התקנת בולמי זעזועים הבעיה נפתרה.
שיגור מוצלח ראשון בוצע בינואר 1959 עם גשושית "לונה 1".
השיגורים נמשכו עד לשנת 1960. מ-9 שיגורים רק 3 היו מוצלחים.
כל השיגורים בוצעו מקוסמודרום בייקונור.
בהמשך בוצעו שיפורים ובכך פותח משגר מדגם "ווסטוק".
לונדרינה (בפורטוגזית: Londrina Esporte Clube) הוא מועדון כדורגל מברזיל.
המועדון נוסד בשנת 1956 בעיר לונדרינה שבמדינת פרנה.
המועדון הוקם בשנת 1956 בעיר לונדרינה על ידי קבוצת חובבי כדורגל, בשם "Londrina Futebol e Regatas".
בשנת 1969 בוצע איחוד עם מועדון כדורגל אחר בעיר, ושם המועדון שונה לשמו הנוכחי.
קבוצת הכדורגל של המועדון משחקת באליפות מדינת פרנה.
בשנת 1962 היא זכתה לראשונה באליפות המדינה.
בסך הכול זכתה הקבוצה באליפות חמש פעמים (לאחרונה בשנת 2021).
בעונת 1977 שיחקה הקבוצה בדרג העליון של אליפות ברזיל וסיימה במקום הרביעי.
בסך הכול היא השתתפה שמונה עונות בליגה הבכירה (בפעם האחרונה בשנת 1982).
בליגת המשנה הברזילאית שיחקה הקבוצה ב-24 עונות, ובשנת 1980 זכתה באליפות הליגה.
עונתה האחרונה בליגת המשנה הייתה בשנת 2023.
במאה ה-21 משחקת הקבוצה בדרך כלל בליגה השלישית בחשיבותה בברזיל.
בהגביע הברזילאי השתתפה הקבוצה 16 פעמים, והישגה הבולט היה הגעה לשמינית הגמר בשנת 1993.
לונה 15 הייתה חללית לא-מאוישת סובייטית ששוגרה במסגרת תוכנית לונה והייתה במסלול סביב הירח במקביל לחללית האמריקנית אפולו 11.
החללית שוגרה שלושה ימים לפני אפולו 11, והייתה הניסיון הסובייטי השני להחזיר אדמת ירח לכדור הארץ, במטרה להקדים את ארצות הברית בהשגת דגימה ראשונה במרוץ לירח.
לונה 15 תוכננה לחקור את החלל סביב הירח, את שדה הכבידה של הירח ואת ההרכב הכימי של סלעי הירח, ולצלם את פני הירח.
לאחר השיגור היא הייתה במסלול ביניים סביב כדור הארץ, ולאחר מכן נשלחה לעבר הירח.
יום לאחר השיגור החללית ביצעה תיקון מסלול, ונכנסה למסלול סביב הירח בשעה 10:00 שעון גריניץ' ב-17 ביולי 1969. היא נשארה במסלול סביב הירח במשך יומיים, במהלכם התבצעו בדיקות מערכות ובוצעו שני תמרונים במסלול.
לאחר השלמת 86 התקשרויות מול כדור הארץ, ו-52 הקפות סביב הירח בנטיות ובגבהים שונים, החלה לונה 15 בנחיתה בשעה 15:47 שעון גריניץ' ב-21 ביולי 1969, בזמן שהאסטרונאוטים ניל ארמסטרונג ובאז אולדרין כבר היו על הירח.
החללית הפסיקה לשדר ארבע דקות לאחר היציאה מהמסלול, בגובה מחושב של 3 קילומטרים מפני השטח, וככל הנראה התרסקה בצלע הר, בים המשברים.
אתר ההתרסקות היה במרחק של כ-550 קילומטר צפון-צפון-מזרחית לאתר הנחיתה של אפולו 11. ב-3 ביולי 2009. נחשפו הקלטות שמע של טכנאים בריטים במצפה הכוכבים ג'ודרל בנק שצפו בנחיתה של לונה 15. הנחתת של לונה 15 התרסקה על ירח שעות ספורות לפני שאפולו 11 המריאה בחזרה לכדור הארץ מפני הירח.
לוני טונס הם סדרה של סרטי אנימציה קצרים, אשר הופקו במקור לקולנוע על ידי אולפני האחים וורנר בין השנים 1930 ל-1969. לסדרה יצאו שתי סדרות המשך ושני סרטים באורך מלא.
רוב סרטוני לוני טונס הם סרטונים קצרים מסוגת קומדיית פעולה בה שתי דמויות או יותר נאבקות זו בזו באמצעות מגוון רב של תכסיסים מסוכנים ואמצעים אלימים כגון רובים ופצצות ודינמיט.
בדרך כלל יש דמות טובה ודמות רעה שמנסה לפגוע בדמות הטובה בשיטות מתוחכמות ואלימות, אך ניסיונות אלה מסוכלים פעם אחרי פעם או על ידי הדמות הטובה או על ידי מזל או תאונה שקורת לדמות הרעה.
על אף שהדמות הרעה נפגעת פעם אחר פעם בדרכים שונות וקטלניות (כגון פגיעת קליע רובה, התפוצצות פצצה עליה, מעיכה תחת סלע כבד או נפילה מגובה רב) היא אף פעם לא מתה אלא הפגיעה מוצגת בצורה קומית מצחיקה.
אחד המאפיינים הידועים של סדרות לוני טונס הוא הופעה בלתי מובנת ופתאומית של הסדנים מתוצרת אקמי, הנופלים מן השמיים, מגובה רב, בתזמון מדויק על הדמויות הנכונות, זאת בהתאם להתנהגותם בפרק או בהתאם לפעולה כלשהי שביצעו.
סדנים אלו, על פי רוב, היו משטיחים את הדמות שעליה נפלו.
עוד מאפיין בולט בסדרות לוני טונס, כמו בסדרות מצוירות אחרות, הוא היעדר הכללים הקבועים של כוח המשיכה, וזאת במכוון.
כך למשל, בהחלט ייתכן כי לאחר שייכרת חלק ניכר מהר גבוה, החלק שיקרוס מטה דווקא יהיה הגדול, שעדיין מחובר לקרקע, ואילו החלק המנותק שנותר, יישאר לרחף באוויר, כאשר הדמות הטובה, על פי רוב, תהיה על גביו.
כמו כן, כאשר דמות נופלת מצוק כלשהו, היא תישאר עומדת באוויר ותיפול אך ורק לאחר שתביט למטה ותבין שאין מה שמחזיק אותה.
באחת מסדרות המשנה של לוני טונס, הנקראת "טייני טונס", לומדות הדמויות באוניברסיטה של אקמי.
המרצים באוניברסיטה זו הם הדמויות "בנות האלמוות" הקלאסיות, כגון באגס באני, דאפי דאק, אלמר פאד, טאז השד הטסמני, פורקי פיג ועוד דמויות מרכזיות נוספות.
התלמידים המרכזיים בסדרה הם הארנבים בסטר באני ובאבי באני, אשר נאלצו להתמודד בהרפתקאות מסמרות שיער עם הדמויות הרעות מונטנה מקס ומירה.
כמו כן, הופיעו פלאקי הברווז ושמנתון החזיר.
בארצות אחרות שודרה הסדרה בערוץ "סינדיקציה" ובישראל בערוץ הראשון ובערוץ הילדים.
ב-2023 יצא אתחול לסדרה בשם "לוניברסיטת טייני טון".
שבה באסטר ובאבי אחים, בניגוד לסדרה המקורית שבה היו שתי דמויות שנשאו שם משפחה זהה ויצאו יחד מספר פרקים.
סדרה זאת משודרת ב-Cartoon Network משנת 2011, והיא מציגה את באגס באני ודאפי דאק כשותפים לדירה, בשכונה שבה גרות כל הדמויות המרכזיות של הלוני טונס.
בישראל משודרת הסדרה בערוץ הילדים.
סדרה זאת משודרת ברצועת השידור Cartoonito בערוץ Cartoon Network וב-HBO Max.
הסדרה מציגה את באגס באני כראש צוות בנייה ביחד עם לולה, דאפי, פורקי וטוויטי.
שלעיתים מצטרפים אליהם פטוניה פיג, וויל אי.
בסדרה הזאת מתרחשת ביקום שבו יש את החיות המאונשות לצד דמויות אחרות כגון: גוזמר ומרווין.
כמו כן הופיעו מספר פעמים הדמויות האנושיות כמו: אלמר וסאם.
בשנות התשעים המאוחרות, נוצר הסרט "ספייס ג'אם", שבו הלוני טונס השתתפו יחד עם שחקן הכדורסל הפופולרי מייקל ג'ורדן.
בנוסף, נוספו לסרט דמויות חדשות כגון סווקאמר הרשע, ששולט על פארק שעשועים מטורף, ולולה באני, שעוזרת לבאגס באני ולחבריו.
בשנת 2021 יצא סרט ההמשך "ספייס ג'אם: אגדה חדשה" בכיכובו של לברון ג'יימס.
בשנת 2003 נוצר הסרט "לוני טונס: חוזרים לאקשן", שבו כל הדמויות של לוני טונס מוצגות בטכנולוגיה חדישה ובליווי כוכבים כגון סטיב מרטין, ברנדן פרייזר והת'ר לוקליר.
בשנת 2024 הוקרן סרט הנפשה "לוני טונס - הצילו!
במשך השנים יצאו קלטות וידאו ו-DVD הכוללים פרקים מתוך הסדרה.
כמו כן, יצאו גם משחקי מחשב מצליחים, בין היתר המשחק "באגס באני ומכונת הזמן" ומשחק נוסף, בו מככב באגס באני לצידו של טאז וכן משחקים לקונסולות נוספות כגון משחק הטלפון "Looney Tunes World of Mayhem".
ניתן גם לרכוש דמויות ופסלונים של דמויות לוני טונס.
החל מ-1998, דייוויד קרקוב הוא הפסל המורשה הבלעדי של אולפני וורנר ליצירת פסלים של הדמויות.
חברת לגו יזמה לגו בשם "לגו לוני טונס" לגו שבו ניתן לאסוף את כל הדמויות עם הדברים האהובים עליהם.
באגס באני (Bugs Bunny) - ארנב אפור וגבה קומה, המכבד כל אדם שהוא פוגש במשפט "מה נשמע, " (What's up Doc?) אופיו הוא טוב, אך הוא מתוחכם ונוטה לקונדסנות.
הוא היריב המושבע של דאפי דאק, אם כי שניהם ביחסים טובים בדרך כלל.
חברו הטוב ביותר של דאפי.
דאפי דאק (Daffy Duck) - ברווז עצבני שחור נוצה.
דאפי, אשר אופיו הגס והקר כולל שחצנות, יומרנות, חמדנות ולעיתים אף סנוביות, הוא היריב המושבע של באגס באני, אם כי שניהם ביחסים טובים בדרך כלל.
חברו הטוב ביותר של באגס.
פורקי פיג (Porky Pig) - חזיר עירוני ותמים, שסובל מבעיות גמגום קשות.
ציטוטו המוכר הוא "זה הכל, חברים!".
אלמר פאד (Elmer Fudd) - צייד לא מוצלח שמנסה לצוד את באגס באני אך תמיד נכשל.
נמוך, קרח ובעל מבטא דרומי.
יוסמיטי סאם (Yosemite Sam) - קאובוי נמוך קומה עצבני וחמום מוח שתמיד נושא עליו נשק חם.
זקנו אדום המגיע עד לרגליו ומכסה חלק גדול מפרצופו.
מנסה ללא הצלחה לזכות במיליון דולר, לעיתים אף בדרכי מרמה.
טאז השד הטסמני (Tasmanian Devil) - שד טסמני (טורף כיס מהאי טסמניה) תוקפני שנע בצורת טורנדו מעגלית.
טאז מופיע בעיקר בקטעים הקשורים לאוסטרליה.
טאז שונא מים ומסוגל לאכול חיות רבות, כולל אריות.
לולה באני (Lola Bunny) - הגרסה הנשית של באגס באני ומושא אהבתו.
לולה החלה את דרכה בספייס ג'אם ולאחר מכן הופיעה גם ב"בייבי לוני טונס", ב"המופע של הלוני טונס", ב"באגס באני והבנאים" ובלוניברסיטת טייני טון (גרסת האתחול של עלילות טייני טון).
טינה רוסו דאק (Tina Russo Duck) - הגרסה הנשית של דאפי דאק.
טינה החלה את דרכה ב"המופע של הלוני טונס" ואינה מפחדת לומר לאנשים את הדברים בפרצוף, להביך אותם ולהשפיל בלי רחם, כך שרבות מהדמויות להן היא פותחת את פיה הן למעשה עפר לרגליה.
לפני המצאתה לדאפי היו בחלק מהמקרים בנות זוג אחרות כגון: מליסה דאק, שבחלק מהמקרים הוא הוצג כברווז נשוי ואב צעיר.
רוד ראנר (RoadRunner) - רוד ראנר היא ציפור מהירה מסוג קוקייה רצנית, המעוררת כל פעם מחדש את תאבונו של וויל אי.
רוד ראנר אינה מדברת, וקריאתה הנודעת היא "ביפ ביפ!".
תמיד מסכלת, ובקלות רבה, את מזימותיו של וויל אי.
Coyote) - זאב ערבות חום וערמומי שמנסה לצוד פעם אחר פעם את רוד ראנר ולעיתים דמויות אחרות (כגון באגס באני).
וייל נוהג להשתמש בציוד מתוחכם (כולל קטפולטות, רקטות וחומרי נפץ) אותו הוא רוכש בדואר מאקמי, אך כל פעם מחדש רוד ראנר מתחמקת בקלות רבה מהמלכודות שהוא מציב לה, ולאחר מכן, וויל אי.
קיוטי נופל בעצמו למלכודות שהוא כשל בלטמון לה, וכתוצאה מכך נפצע.
טוויטי (Tweety) - קנרית צהובה ממין זכר.
טוויטי הוא קנר קטן ובעל אופי של ילד מתוק, חמוד ואופטימי.
גר בביתם של סבתא ושל סילבסטר, החתול המרושע שטוויטי הוא שיא תאוותו ומעורר את תאבונו.
ציטוטו הנודע של טוויטי הוא "נדמה לי שראיתי חתול!" (חתול - דהיינו סילבסטר).
Pussycat) - חתול עצבני, שתמיד מנסה לאכול את טוויטי ונכשל בכך.
סילבסטר ג'וניור (.Sylvester Jr) - בנו של סילבסטר, בחלק מהסרטים.
סבתא (Granny) - הבעלים של טוויטי וסילבסטר.
הופיעה באחד הסרטים של פורקי ודאפי, כאשר נוצרה אי הבנה בינה לבין גנב שהתחזה לה, ובסרטון "Hare Trimmed" שבו היא משחקת אלמנה עשירה שיוסמיטי סאם מנסה להינשא לה בשביל כספה ובאגס מנסה להכשילו.
מרווין ממאדים (Marvin the Martian) - חייזר ממאדים שמנסה תמיד להשמיד או לכבוש את כדור הארץ ונכשל.
למרווין יש כלב גם חללי.
פוגהורן לגהורן (Foghorn Leghorn) - תרנגול אנושי ושמנמן שמדבר מאוד מהר, בכל משפט שלו הוא אומר " אני אומר, אני אומר".
פוגהורן מלא מעצמו ובעל הערכה עצמית גבוהה, הוא פטפטן, עצלן ומתוחכם.
ב"מופע של הלוני טונס מופיע בתור איש עסקים שמעסיק מחדש את דאפי, מבלי שהוא יודע שהדבר יוביל לאסון.
ב"באגס באני והבנאים" הוא מופיע כראש עיריית "לוניברג".
ספידי גונזלס (Speedy Gonzales) - עכבר מקסיקני בעל מבטא, שרץ מהר מאוד.
כל הסרטונים שלו מתקיימים במקסיקו.
פפה לה פיו (Pepé Le Pew) - בואש צרפתי שמדבר דווקא כמאהב לטיני.
בשל היותו בואש, חיה המדיפה ריח מסריח ונוראי עד להתפקע, אנשים דוחים אותו.
מנסה לחזר ללא הצלחה אחרי פנלופה החתולה אותה הוא חושב בטעות לבואשת, שכן כשבחלק מהסרטים היא מתאהבת בו, הוא דוחה את חיזוריה.
בסדרה "תעלומות סילבסטר וטוויטי" מוצג דודנו של פפה, באחד הפרקים.
גוסמר (Gossamer) - מפלצת אדומה וגדולה בצורת לב עם נעליים לבנות.
בסדרה "המופע של הלוני טונס" אמו של גוסמר היא מכשפה הלגה, כמו כן היא גם חלק מלוני טונס.
בסרטונים הרגילים הוא יציר של מדען.
מאגסי ורוקי (Mugsy & Rocky) - גנגסטר נמוך קומה (בתחילת דרכו היה גבוה) ועוזרו שגבוה ממנו.
הופיעו בעיקר כאויביו של באגס באני, ולעיתים כיכבו גם בסרטונים של דמויות אחרות (בעיקר רוקי), כמו דאפי דאק למשל.
היפטי הופר (Hippety Hopper) - גור קנגורואים שמוצג כאויבו של סילבסטר.
סילבסטר מחשיב אותו תמיד לעכבר גדול.
בסדרה "תעלומות סילבסטר וטוויטי" הוא הופיע בין היתר כתחפושת של הבלש האוסטרלי.
לא מוציא מילה מפיו, למעט בסדרה "באגס באני והבנאים".
ראלף הזאב וסם כלב הרועים (Ralph Wolf & Sam Sheepdog) זאב (הדומה בצורתו החיצונית לוויל אי.
קיוטי), תמיד מנסה לגנוב כבשים תחת עינו של סם.
בתחילת כל סרטון שלהם מוצג שאלו המקצועות שלהם ובפועל הם חברים טובים.
הנרי נץ (Henery Hawk) נץ טורף תרנגולות צעיר שמנסה לצוד בכל פעם את פוגהורן לגהורן, ולעיתים משתף פעולה עם ברניארד.
ביקי באזרד (Beaky Buzzard) עוף דורס מסוג קתרטס תרנגולי.
ב"באגס באני והבנאים" מוצגת משפחתו.
צ'ארלי הכלב (Charlie the Dog) כלב מסוג לברדור מעורב (כך לדבריו) שמחפש לו בית.
פיט פומה (Pete Puma) אריה הרים לא חכם במיוחד.
עוף המינה (Minah Bird) ציפור מסוג מיינה שהולך עם קפיצה באמצע לצלילי היצירה של פליקס מנדלסון "The Hebrides".
כיכב בין היתר ב"עלילות טייני טון".
שלושת הדובים (Three Bears) משפחת דובים שהיא פרודיה על האגדה "זהבה ושלושת הדובים", שמורכבת מאב נמוך קומה ועצבני, אם סולידית ובנם שגבוה מהם ולא חכם במיוחד.
מק וטוש (Mac and Tosh) זוג סנאי ערבה שנוהגים לגנוב ירקות ופירות שצומחים על הקרקע מלמטה.
בחלק מהעיבודים פרוותם אפורה ובחלק אחר פרוותם חומה.
קול קט (Cool Cat) טיגריס בעל עניבה וכובע ברט שכיכב בסרטוני הלוני טונס בשנות השישים.
מערים על הצייד "קולונל רימפייר" שבא לצוד אותו.
כיכב בהופעת קמע קבועה ב"תעלומות סילבסטר וטוויטי".
קולונל רימפייר (Colonel Rimfire) - צייד שמשמש כאויבו של קול קט ומנסה לצוד אותו ללא הצלחה.
מתנייד לעיתים ברובוט דמוי פיל.
הופיע שלוש פעמים ב"תעלומות סילבסטר וטוויטי" על תקן הקורבן, כשבאחד מהם נהפך לגוזמר.
המרסק (The Crusher) - מתאגרף ג'ינג'י ושרירי שנלחם מול באגס באני על הזירה.
ברנירד דאוג (Barnyard Dawg) - כלב שמשמש כאויבו של פוגהורן לנגהורן, כשכל תחילת סרטון פוגהורן מתעלל בו והוא מחפש נקמה.
משמש לעיתים גם ככלב הציד של פורקי.
ססיל טורטל (Cecil Turtle) - צב שמבוסס על הצב מ"הצב והארנב".
המתחרה של באגס באני בריצה.
בסדרה "המופע של הלוני טונס" מוצג צדו האפל.
"הקטור הכלב" (Hector the Bulldog) - כלב בולדוג שמשמש כיריבו העיקרי של סילבסטר.
מופיע ב"תעלומות סילבסטר וטוויטי" ככלבה של סבתא.
ברוב סרטיו הוא לא מדבר.
"אוול ג'ונסון" (Owl Jonson) - ינשוף מזמר ששר שירי ג'אז מהיום שבו הוא בקע מן הביצה.
הופיע בסרטון היחיד שלו " I Love to Singa" (אני אוהב לשיר).
"הארבי וברטי" (Hurbie and Bertie) - זוג עכברים ממין זכר, אחד אפור ואחד חום, שגרים יחד במחילה ומשתפים פעולה אחד עם השני.
הופיעו בסרט "ספייס ג'אם" שאחד מהם החליף את השדרן שנמנם כל המשחק ושידר בקולו את כל המשחק.
ב"באגס באני והבנאים" מוצגות הגרסאות הנשיות שלהם.
"פטוניה פיג" (Petunia Pig) - בת זוגו של פורקי.
כיכבה במקור בסרטוני ה"לוני טונס" של שנות השלושים.
ב"באגס באני והבנאים" משמשת כמכונאית של הצוות ולעיתים משתתפת במשימותיהם.
"מליסה דאק" (Melissa Duck) - ברווזה.
אחת מבנות הזוג של דאפי דאק.
כיכבה במספר סרטונים של הלוני טונס וב"בייבי לוני טונס".
"מיס פריסי" (Miss Prissy) - תרנגולת ממושקפת, שמחזרת אחרי פוגהורן לגהורן בחלק מהסרטונים.
בחלקם היא אם יחידנית לבנה אגברט.
'"אגברט" (Eggbert) - אפרוח ממושקף ומחונן.
מוצג כבנה היחיד של מיס פריסי בחלק מסרטוני הלוני טונס שבהם פוגהורן לגהורן מנסה לחנכו בדברים טרווייליים, אך הוא מפגין ידע נרחב בנושאים אלו.
לא מוציא מילה מפיו, אך ב"באגס באני והבנאים" הוא מדבר.
"מארק אנטוני" (Marc Anthony) - כלב בולדוג שמשמש כבעליה של פוסיפוט ואחראי לטיפולה.
"פוסיפוט" (Pussyfoot) - חתלתולה זעירה שמשמשת כחתולת המחמד של מארק אנטוני.
כיכבה ב"באגס באני והבנאים" כשהיא מדברת שם.
"דודסוורת'" (Dodsworth) - חתול שמן בעל אותם צבעים של סילבסטר מחנך חתול צעיר לגבי ציד.
הרוזן בלודקאונת' (Count Bloodcount) - ערפד שמשנה את צורתו באמצעות מילות קסם.
הופיע בסרטון היחיד "טרנסילבניה 6-5000".
אגתה ואמילי וולצ'ר (Agatha & Emily Vulture) - נשרה דו ראשית.
הופיעה בסרטון היחיד "טרנסילבניה 6-5000".
קלוד קאט (Claude Cat) - חתול נוסף שקיים בלוני טונס.
משמש כיריבם של סילבסטר, מארק אנטוני והארבי וברטי.
מישיגן ג'יי פרוג (Michigan J.
Frog) - צפרדע ממין זכר שמזמרת בסגנון המחזמרים מברודוויי.
ארני (Ernie)- איש שמשמש כסוכנו של מישיגן.
כשהוא מנסה להציגו לקהל, מישגן מתנהג כצפרדע רגילה.
הוגו איש השלג המאוס (Hugo the Abominable Snowman) - יטי לא חכם במיוחד.
אוהב לחבק חזק מדי כל בעל חיים שהוא מוצא ורוצה לאמץ לעצמו.
הופיע גם בפרק אחד ב"תעלומות סילבסטר וטוויטי" וב"מופע של הלוני טונס".
דור ראשון – בינְס, בוֹסקוֹ, ברוּנוֹ, באדי, באגס באני, קוּקי, דאפי דאק, ראש ביצה, פְלאפי, גאבי גוֹט, גוּפּי גיר, הֶם ואֶקְס, האני, ליטְל קיטי, אוליבר אוֹוְל, פּיגי, פטוניה פיג, פורקי פיג, סניפְלְס, טוֹבסֶר, וילבּוּר, אינקי.
קאיוטי, וילוֹגְבּי הכלב, יוסמיטי סאם.
דור שלישי – קלייד באני, קְרוּשֶׁר, ראש ביצה ג'וניור, פריסקי פּאפּי, הקטור הבולדוג, האני באני, חוסה ומנואל, מארק אנטוני ופּאסיפוּט, מישׁיגֶן הצפרדע, מיס פּריסי, פיט פּוּמה, סֶם כלב הרועים וראלף הזאב, סְלוֹוְפּוֹקי רודריגז, ספידי גונזאלס, ספייק הבולדוג וצ'סטר הטרייר, סילבסטר ג'וניור, טאז השד הטסמני, הייזל המכשפה.
דור אחרון – באסטר ובאבי באני, באני וקלוד (שתי דמויות המבוססת על בוני וקלייד), קולונל רימְפיר, קוּל-קֶט, קוֹרְנְבְּרֶד, שמנתון ח.
חזיר, לולה באני, טינה רוסו דאק, מרלין העכבר הקסום, סֶקוֹנְד בננה, פלאקי דאק, המלכה טירי, מליסה.
לאורך השנים השתתפו בדיבובים הרבים של הלוני טונס בישראל שחקנים ואמני במה רבים, בהם אוהד שחר, אבי פניני, יוני חן, שמעון כהן, מיכה אוזין סליאן, איציק סיידוף, ציפי מור, סיון שביט, שרית וינו אלעד, יהויכין פרידלנדר, שמחה ברבירו, יורם יוספסברג, אורנה כץ, תומר שרון, דור צויגנבום ועמי מנדלמן.
הגעתם של הלוני טונס ארצה התרחשה בתחילת שנות התשעים, עם הפצת קלטת וידאו ביתית בשם "סרטים מצוירים קלאסיים".
הקלטת כללה סרטים מתקופת מלחמת העולם השנייה ועוד לפניה, שהזכויות עליהם פגו.
הדיבוב בקלטת זו, פרי מלאכתם של יעקב שם טוב ואולפני "זינקו" שבבעלותו, התאפיין ברמה ירודה.
בשל מוגבלויות טכניות בדיבוב, כאשר הדמויות דיברו בעברית, צוות ההפקה החליש לחלוטין את הקולות, ולעיתים העדיף להשאיר את הקולות בשפת המקור שלהן.
במקביל, בערוץ הילדים עלו המערכונים היותר מוכרים (מסוף שנות הארבעים והלאה) בגרסה עברית, פרי מלאכתם של אולפני "אולפנטו" (שנרכשו לאחר מכן על ידי אולפני אלרום) ובייחוד אוהד שחר, יוני חן ושרון כהן, שהשתתפו גם בדיבוב הדמויות.
עם זאת, בשנת 1997 הופקדה מלאכת הדיבוב של הסרט "ספייס ג'אם", בידי אולפני נלס שבבעלות המוזיקאי עוזי פוקס.
ברוכבו על הצלחת הסרט, הפיק פוקס קלטות וידאו מדובבות עם המערכונים הקלאסיים.
דיבוב הקלטות היה מאופיין בשיבושי תסריט ובהוספת חומר "מקורי" ו"ישראלי", כמו צירוף שירים ישראליים לסרטון כלשהו או אזכרתם בו.
בשנת 2001 הפיקו אולפני נלס את הגרסה העברית לסרט "טוויטי מסביב לעולם", ובזאת נסתיימה התקשרותם עם האחים וורנר.
בשנת 2003 הופקד דיבוב הסרט "לוני טונס: חוזרים לאקשן" בידי אולפני וידאופילם אינטרנשיונל.
כמו גם, הוטל על האולפנים להפיק את הגרסה העברית ל"אוסף הזהב", מיזם השימור של סרטי לוני טונס הקלאסיים.
האולפנים הפקידו את עמי מנדלמן, שכבר ביים את הסרט "טוויטי מסביב לעולם" בנלס והשתתף בדיבוב הסרטים "ספייס ג'אם" ו"חוזרים לאקשן", על בימוי סרטי "אוסף הזהב".
הדיבוב הופק מ-2003 עד תחילת 2006, ולאחר שנחל כישלון חרוץ וגרר תגובות נזעמות מצד חובבי הסדרה הוותיקים בארץ, חדל מלהיות מופק, וכך נותרו עשרות סרטים שלא דובבו לעברית.
ככל הנראה, כישלון ה-DVD נבע מכיוון שהדיבוב הושקע בקושי, בדיחות רבות בשפת המקור נהרסו כמעט לחלוטין, והשירים לא תורגמו לעברית, דבר שנגרם ככל הנראה מבעיות בתקציב של צוות המתרגמים.
הדיבוב הופקד שוב פעם בידי וידאופילם אינטרנשיונל ובוים על ידי מנדלמן, שגם גילם כמעט את כל הדמויות לבדו, כמחווה למל בלאנק.
הפרקים האלה דובבו לערוץ ג'וניור ושודרו כלקטים תחת השמות "באגס באני", "דאפי דאק", "רוד ראנר" וכדומה.
גלגול הדיבוב הנוכחי של הלוני טונס החל ביולי 2012, כאשר בערוץ הילדים שודר "המופע של הלוני טונס" בדיבוב לעברית בערוץ הילדים.
את הסדרה ביימה ותרגמה הפעם אפי בן ישראל ואת הדמויות גילמו שחקנים/מדובבים חדשים, כגון צביקה פורמן, סער בדישי, יובל סגל ורונית בקרמן.
מרבית השחקנים הללו המשיכו ועבדו גם בסדרה "בייבי לוני טונס", שהופקה 10 שנים קודם לכן בארצות הברית, עם אותו הצוות ואותה המתרגמת בספטמבר 2012, גם כן בערוץ הילדים.
הצוות הנוכחי דיבב גם בסדרה "באגס באני והבנאים" שגרסתה המדובבת יצאה בשנת 2024 ושודרה בערוץ הופ!
כאשר את יובל סגל החליף בדיבוב של פורקי, כוכב הרשת יובל בינדר.
לונה לאבגוד היא דמות בדיונית המופיעה בסדרת הספרים הארי פוטר מאת ג'יי קיי רולינג.
לונה מתוארת כבלונדינית, ובעלת עיניים בולטות המשוות לה הבעה של הפתעה קבועה.
היא לומדת באותה שכבה עם ג'יני ויזלי, אך בבית אחר (רייבנקלו).
לונה לא מקובלת בקרב התלמידים האחרים בהוגוורטס, וחלקם מכנים אותה במגוון שמות גנאי ("לונה המג'נונה").
בספר החמישי היא מצטרפת לצבא דמבלדור, ומתיידדת עם הארי וחבריו.
את דמותה בסרטי הארי פוטר, גילמה השחקנית אוונה לינץ', שהוזמנה על ידי הסופרת להתמודד על תפקידה של לונה.
לקראת שנת הלימודים הרביעית שלה, פוגשת לונה את הארי פוטר, ג'יני ויזלי ונוויל לונגבוטום ברכבת הוגוורטס אקספרס.
מאוחר יותר היא פוגשת גם את הרמיוני גריינג'ר ורון ויזלי, שמצטרפים אליהם בשלב מאוחר יותר בשל שירותם כמדריכים.
לונה מספרת על עיסוקיו של אביה ומביעה את תמיכתה במלחמה נגד הלורד וולדמורט.
כמו הארי, לונה מסוגלת להבחין בת'סטראלים.
בשיעור טיפול בחיות פלא מתגלה הסיבה לכך - הארי ולונה חזו שניהם במוות - הארי חזה
במותו של סדריק דיגורי, ולונה חזתה במות אימה.
לונה מתיידדת עם הארי, רון, הרמיוני, ג'יני ונוויל ובהמשך הספר היא מצטרפת לצבא דמבלדור.
לונה עוזרת להארי לשכנע קוסמים שוולדמורט אכן חזר כשהיא מבקשת מאביה שיראיינו את הארי לירחון שאותו הוא מנהל, "הפקפקן".
לונה היא אחת מחברי צבא דמבלדור שהצטרפו להארי במשרד הקסמים כדי להילחם באוכלי המוות, וזאת שהציעה להשתמש בת'סטראלים לשם כך.
היא הייתה היחידה (חוץ מהארי) שלא נפגעה באופן ממשי בזמן הקרב מול אוכלי המוות.
כשהארי מתאבל על מותו של סנדקו, סיריוס בלק, לונה מספרת לו על מות אימה ומנחמת אותו.
לקראת סוף הספר, אביה של לונה, קסנופיליוס לאבגוד, מוכר את הריאיון עם הארי לנביא היומי ובכסף שהרוויח, הוא ולונה נוסעים לשוודיה על מנת לאתר שנורקקים פחוסי קרן.
בספר השישי מתואר כי מצבה החברתי משתפר במקצת כתוצאה ממאורעות הספר החמישי.
לונה נוסעת להוגוורטס יחד עם חבריה הארי ונוויל, אך הארי עוזב באמצע כשהוא שומע את מזימתו של מאלפוי.
לקראת חג המולד, הארי מזמין את לונה להצטרף אליו לאחת המסיבות שעורך הפרופסור הוראס סלגהורן לחברי הסלאג-סלבז.
לונה החליפה באופן זמני את זכריה סמית' וכיהנה כפרשנית הקווידיץ' של בית הספר.
רבים נהגו לראות בה פרשנית משעשעת, שכן היא נהגה לשכוח את שמות השחקנים ולספר תאוריות לא מבוססות במהלך המשחקים.
בסוף שנת הלימודים, כשהארי יוצא מהוגוורטס על מנת לחפש את אחד מההורקרוקסים של לורד וולדמורט יחד עם אלבוס דמבלדור, הוא מבקש מלונה להשגיח על דראקו מאלפוי יחד עם רון, ג'יני ונוויל.
הוא מעניק לה ולחבריה את מה שנשאר לו משיקוי הפליקס פליציס, כי הוא חושש שדבר מה יקרה כשדמבלדור לא יהיה בהוגוורטס.
כשבית הספר מותקף על ידי אוכלי המוות, לונה משתתפת בקרב שמתקיים על מגדל האסטרונומיה יחד עם נוויל, ג'יני, רון והרמיוני.
הארי מבקש מלונה ומהרמיוני להשגיח על משרדו של פרופסור סנייפ, אך זה האחרון מצליח להתחמק מהן כשהוא אומר שאוכלי המוות פרצו אל הטירה ושפרופסור פליטיק התמוטט.
בסוף הספר, לונה מגיעה להלווייתו של אלבוס דמבלדור יחד עם נוויל לונגבוטום.
ב-1 באוגוסט 1997, יום נפילת משרד הקסמים, לונה ואביה מגיעים לחתונתם של ביל ויזלי ופלר דלאקור, אשר מתקיימת במחילה - ביתם של בני משפחת ויזלי.
למרות שהארי משתמש בשיקוי הפולימצי כדי למנוע מאוכלי המוות לגלות את מקום הימצאו, לונה מצליחה לזהות אותו מבלי שהשמיע את קולו.
בדומה לאביה, היא לבשה גלימה בצבע צהוב בוהק, והתאימה לה חמנית גדולה כקישוט בשערה.
בשלב כלשהו, לונה החלה לרקוד עם עצמה ברחבת הריקודים, לנופף בידיה ומשכה תשומת לב רבה.
בתחילת השנה, לונה, יחד עם ג'יני ויזלי ונוויל לונגבוטום, מנסים לגנוב את חרבו של גריפינדור ממשרדו של מנהל בית הספר.
השלושה נתפסים על ידי סנייפ, והוא שולח אותם לעונש ביער האסור, יחד עם רובאוס האגריד.
השלושה מובילים את צבא דמבלדור במהלך השנה, בניסיון לחבל בשליטתם של אוכלי המוות בבית הספר, על מנת לעזור להארי, רון והרמיוני בפעולותיהם מחוץ להוגוורטס.
כתוצאה מתמיכתו הפומבית של אביה של לונה בהארי פוטר ובמאבק נגד הלורד וולדמורט, לונה נחטפה בידי אוכלי מוות בעת הנסיעה על רכבת הוגוורטס אקספרס אשר הובילה אותה לביתה לחופשת חג המולד.
לאחר שנחטפה היא נכלאת באחוזת מאלפוי יחד עם יצרן השרביטים אוליבנדר והם מפתחים קשר חברי.
לאחר שהארי, רון, הרמיוני, דין תומאס והגובלין גריפהוק נלכדו בידי חבורת חטפנים והובאו לאחוזת מאלפוי, לונה החלה לשחרר אותם מהחבלים שבהם נקשרו בעזרת המסמר שאבא שלה הביא לה, בזמן שהרמיוני עונתה בידי בלטריקס לסטריינג'.
הם משוחררים על ידי גמדון הבית דובי, המביא אותם אל ביתם של ביל ופלר ויזלי, שמוצא את מותו לאחר מכן.
לונה מתחבאת בבקתת הצדפים לאורך רוב הספר, עד חודש מאי לערך, שכן אז קיבלה קריאת עזרה מנוויל לונגבוטום באמצעות המטבעות המכושפים של צבא דמבלדור.
היא משתתפת בקרב על הוגוורטס, ואף נאבקת בבלטריקס לסטריינג' ביחד עם ג'יני והרמיוני גריינג'ר.
לאחר אירועי הספר השביעי היא מתחתנת עם רולף סלמנדרה (נכדו של חוקר היצורים הקסומים ניוט סלמנדרה).
מעמדה החברתי של לונה נמוך מאוד בספר החמישי, בו היא מופיעה לראשונה.
בין הספר החמישי והספר השישי, מצבה החברתי של לונה משתפר ובספר השביעי היא נהיית ליחסית מקובלת בחברת התלמידים.
בנוסף ניכר שיכולות הקסם שלה משתפרות בשני הספרים האחרונים של הסדרה.
לונה מתוארת כבלונדינית, בעלת עיניים כחולות.
יש לה עיניים בולטות המשוות לה הבעה של הפתעה קבועה.
לונה מתוארת כנערה ישרה הנוהגת לומר אמיתות מביכות, ומתפתחים בינה לבין הארי, רון, הרמיוני, נוויל, וג'יני חברויות אמיתיות.
לונה מאמינה לדברים המוזרים ובלתי מוכחים הנאמרים על ידי אביה, כמו גם קיומו של שנורקק פחוס קרן, יצור מוזר שהמציא אביה.
ג'יי קיי רולינג אמרה כי בעבודתה כחוקרת חיות פלא הבינה שהשנורקק פחוס הקרן אינו קיים.
לא ידוע רבות על יכולות הקסם של לונה.
לונה היא ביתו של קסנופיליוס לאבגוד, עורך הצהובון "הפקפקן".
הצהובון מכיל עובדות שגויות ובדיות שאביה ממציא, אך לונה מאמינה בכל זאת לכתבות שבצהובון.
היחסים שבין לונה ואביה אינם מתוארים באופן מקיף בספר.
אמה של לונה היא פנדורה לאבגוד, שמתה לפני שלונה הגיעה להוגוורטס.
אילון (לוני) הרציקוביץ' (נולד ב־28 בינואר 1957) הוא איש עסקים ישראלי.
הרציקוביץ' מנהל את חברת ישפאר, יבואנית סוני לישראל, ובשנים 1996–2007 ניהל לבדו את מועדון הכדורגל מכבי תל אביב.
בשנת 2005 העריך הירחון "שם המשחק" את הונו של הרציקוביץ' בכ-70 מיליון דולרים.
הרציקוביץ' בנם של עמנואל וז'קלין, גדל בתל אביב, אביו היה יבואן מכשירים חשמליים מהמזרח הרחוק.
בשנת 1995 רכש הרציקוביץ' את מכבי תל אביב יחד עם קבוצת הניהול "מופת", ושם לעצמו מטרה לשפר את תרבות הניהול בכדורגל הישראלי.
בתחילת דרכו במכבי זכה לוני, יחד עם שאר חברי קבוצת "מופת", להערכה מצד האוהדים, אחרי שהקבוצה זכתה בשתי אליפויות עם המאמנים אברהם גרנט ודרור קשטן.
בסוף 1996, אחרי זכייתה של מכבי תל אביב בדאבל, כל חברי "מופת" עזבו את הקבוצה, ואילו הרציקוביץ' נשאר לבדו.
באחד ממהלכיו הראשונים, לקראת עונת 1996/1997, החליט להדיח את קשטן ולהחזיר את גרנט לתפקיד, מהלך שגרם לביקורת קשה נגדו ועוינות מצד קשטן ואוהדי מכבי תל אביב.
השנים הגרועות שלאחר מכן, בהן מכבי לא זכתה באליפות והציגה יכולת מאכזבת, רק החריפו את המחאות כנגדו מצד האוהדים, עד שבשנת 2000 עזב גרנט את הקבוצה.
שלמה שרף, שזה עתה סיים קדנציה ארוכה בנבחרת ישראל, מונה במקומו למאמן מכבי תל אביב, הביא את טל בנין והציפיות היו בשמיים.
אך תוך זמן קצר מערכת היחסים בין שרף לכוכב הקבוצה, אבי נמני, עלתה על שרטון.
שרף דרש להשעות את השחקן ולהסיר ממנו את סרט הקפטן, והרציקוביץ', שניסה לפייס בין הצדדים ללא הצלחה, עמד לצידו של נמני, פיטר את שרף ומינה במקומו את ניר לוין שגמל לו בשני גביעים בשתי העונות שבהן אימן את מכבי תל אביב.
ב-2002 מינה הרציקוביץ' את ניר קלינגר למאמן.
בעונתו הראשונה זכה קלינגר באליפות, אך בעונה שאחריה הדיח את אבי נמני וטל בנין מהקבוצה במהלך שזכה לגיבוי מלא מצד הרציקוביץ'.
הדחת נמני, שנחשב לסמל עבור האוהדים של מכבי, גרמה לקרע גדול בין האוהדים למועדון, ששיאו הגיע בעונת 2004/2005, בה אוהדים החרימו משחקים ולבשו חולצות שחורות לאות מחאה, על אף שהקבוצה השתתפה בשלב הבתים של ליגת האלופות לראשונה בתולדותיה.
בסוף אותה עונה נכנע הרציקוביץ' ללחץ האוהדים, ובעזרת סיוע מדייוויד פדרמן החזיר את נמני והחתים שורת כוכבים בקבוצה, לרבות אייל ברקוביץ', ג'ובאני רוסו, בלסינג קאקו וז'וזה דוארטה.
הציפיות מהקבוצה היו גדולות והאוהדים רכשו מספר שיא של כ-10,000 מנויים.
הרציקוביץ' והמנהל האדמיניסטרטיבי אלי דריקס הצליחו לשמור על "אש קטנה" את העימותים בין ניר קלינגר לאייל ברקוביץ', אך רצף הפסדים לקבוצות תחתית ויכולת חלשה הביאו להתפטרותו של קלינגר ומינוי טון קאנן במקומו.
במהלך עונת 2005/2006 הצהיר הרציקוביץ' שהוא מעוניין למכור את מכבי תל אביב.
הוזכרו מספר רוכשים פוטנציאלים, ואף נחתמה עסקה עם פיליפ סולומון.
בגלל פרסומי מעריב על עבירות של סולומון שאף ישב בגינן בכלא בצרפת ובארצות הברית חזר בו הרציקוביץ' מהעסקה.
לקראת עונת 2007/2008 הגיע הרציקוביץ' להסכם עם רוני מאנה על רכישת הקבוצה, אך העסקה התפוצצה.
בדצמבר 2007 נגמרו כ-12 שנותיו של הרציקוביץ' כבעלים יחיד במכבי תל אביב: המיליארדר הקנדי-יהודי אלכס שניידר רכש 80% ממועדון הכדורגל מכבי תל אביב בסכום המוערך ב-65 מיליון ש"ח, כאשר יתרת המניות מוחזקות על ידי אגודת מכבי תל אביב.
אחיו של לוני, דורון הרציקוביץ', היה הבעלים של קבוצת הכדורסל הפועל אילת.
אריה (לוניה) דבורין (23 באוקטובר 1917 – 17 במרץ 2000) היה כדורגלן ומאמן כדורגל ישראלי.
דבורין נולד באודסה שבאוקראינה, בן שני לחנה ופנחס, וכשהיה בן שנתיים עלה לארץ ישראל עם משפחתו באונייה "רוסלאן".
בגיל 26 נישא לשולמית גולדשטיין וגר עמה בתל אביב.
עם הקמת המדינה ולאחר שחרורו מהצבא הצטרף לתנועת החרות.
דבורין היה דמות ידועה בתל אביב-יפו, והוכתר ליקיר העיר בזכות תרומתו הרבה לפיתוח הספורט והחינוך במועדונים ובקבוצות השונות.
דבורין היה ממקימי קבוצת הכדורגל של בית"ר תל אביב והיה קפטן הקבוצה בשנות ה-40. כמאמן פיתח את מחלקות הנוער.
והיה נשיא איגוד מאמני הכדורגל בישראל עד יומו האחרון.
בנו דני דבורין הוא שדרן ופרשן ספורט.
אחיו חיים דבורין, שהיה שופט בבית המשפט המחוזי של תל אביב, הוא אביו של זוהר דבורין, בעלה של פנינה דבורין ואביה של דנה דבורין.
כילד מצא את אהבתו לענף הכדורגל, חרף המחסור ששרר, ושבעטיו שיחקו בשכונות עם אבנים או עם כדור העשוי מסמרטוטים.
את תחילת דרכו המקצועית בכדורגל עשה בגיל העשרה, כשהצטרף למכבי תל אביב והיה חלק מקבוצת הנוער של המועדון.
בגיל 17 עזב, והיה ממקימי בית"ר תל אביב.
הצטרפותו לבית"ר נבעה מהמחויבות האידאולוגית שחש לתנועת בית"ר.
דבורין היה גורם מכריע בהפיכת בית"ר לקבוצת צמרת בכדורגל הישראלי.
ב-1938 התגייס לשורות המשטרה הבריטית ושירת בה במשך שנתיים.
ב-1940 התנדב לצבא הבריטי שלחם בנאצים והיה הכדורגלן הפופולרי ביותר בשורות הבריגדה היהודית.
חמש שנים לבש את מדי הצבא הבריטי.
בעת שירותו בצבא הבריטי ניסו מפקדיו האנגלים לשדלו לשחק בליגה בארצם, אבל הוא סרב, בהסבירו שהוא נאמן לקבוצה הבית"רית.